Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: megoldását a 276/1997. (XII. 22.) Korm. rendelettel módosított
Paragraph Index: 163

1993. évi LIX. tv. 17. § (1) bekezdésére hivatkozva, felkérte a budapesti rendőrfőkapitányt, hogy hívja fel az alárendeltségében működő nyomozó hatóságok állományának figyelmét a jogszabályoknak megfelelő eljárási rend betartására. A vizsgált ügyben a XIV. Kerületi Rendőrkapitányság nem tett eleget a büntetőeljárási törvény 16. §-ában foglaltaknak sem, hiszen 1997. júniusa óta a nyomozást nem fejezte be, a nyomozás továbbfolytatásának elrendelése után pedig 1998. októberéig érdemleges nyomozati cselekményt nem végzett, veszélyeztetve a nyomozás időszerűségét. Ez ugyancsak visszásságot okozott a jogbiztonság alkotmányos elvével összefüggésben, figyelemmel arra, hogy a panaszosnak jogos érdeke fűződik a nyomozás mielőbbi befejezéséhez. Ezért az állampolgári jogok országgyűlési biztosa általános helyettese ajánlásában felkérte a Budapesti Rendőr-főkapitányság vezetőjét, hogy intézkedjen a szóban forgó nyomozás mielőbbi, bizonyítékoknak megfelelő befejezéséről, valamint gondoskodjon arról, hogy a főkapitánysághoz tartozó nyomozó hatóságok a jövőben fokozottan érvényesítsék a nyomozások időszerűségét biztosító, jogszabályban rögzített eljárási szabályokat. A budapesti rendőrfőkapitány az ajánlást elfogadta. Intézkedett a vizsgált ügyben elmulasztott nyomozati cselekmények soron kívüli végrehajtására, továbbá a vizsgálati jelentést — a konzekvenciák levonására, valamint figyelemfelhívás, illetve a nyomozások időszerűségét biztosító, jogszabályban rögzített eljárási szabályok jövőbeni fokozottabb érvényesítése céljából — valamennyi kerületi kapitányság vezetőjének és a főkapitányság bűnügyi igazgatójának megküldte. OBH 5405/1996. A sértett nyomozási cselekményekről, illetve az eljárás befejezéséről való értesítésének elmulasztása visszásságot okoz az Alkotmány 57. § (5) bekezdésében biztosított jogorvoslathoz való joggal, az állam 8. §-ban meghatározott általános alapjogvédelmi kötelezettségével, valamint a 2. § (1) bekezdésében deklarált jogállamiságból fakadó jogbiztonság követelményével összefüggésben. A beadványt tevő azt kifogásolta, hogy a Debrecen Városi Rendőrkapitányságon 1994-ben tett feljelentése ügyében semmilyen fejleményről nincs tudomása, érdeklődésére pedig arról tájékoztatták, hogy az ügy már bírósági szakban van. A nyomozó hatóság arról tájékoztatta az országgyűlési biztost, hogy az eljárást befejezték, és erről a sértetteket — nagy számukra tekintettel — sajtóközleményben értesítették. Az országgyűlési biztos — egy korábbi vizsgálatra hivatkozva — megállapította, hogy eljárási jogaikkal a sértettek, illetve a feljelentők csak akkor tudnak élni, ha tudomásuk van arról, hogy az eljárást melyik hatóság folytatja, így értesítésük a nyomozás megindításáról, továbbá az esetleges áttételekről szükségszerű. Az értesítés elmulasztása a feljelentőket, sértetteket megfosztja jogaik gyakorlásának lehetőségétől, továbbá azt a látszatot kelti, mintha a nyomozó hatóságok nem foglalkoznának az üggyel. A beadványt tevő jogainak gyakorlását a rendőrkapitányság nem segítette elő. Azáltal pedig, hogy nem értesítette a nyomozás befejezéséről — amit a sajtóközlemény éppen a beadvány tanúsága szerint nem pótolt —, ténylegesen megakadályozta abban, hogy iratmegismerési jogát gyakorolja, lehetetlenné tette a törvényben kifejezésre jutó jogalkotói cél elérését, ezáltal visszásságot okozott a jogbiztonsággal, valamint az állam általános alapjogvédelmi kötelezettségével összefüggésben. A beadványt tevőt elzárták továbbá attól is, hogy jogorvoslathoz való jogát gyakorolja, mivel jogorvoslati jogáról nem oktatták ki. A mulasztás ezért az Alkotmányban biztosított e joggal összefüggésben is visszásságot okozott. Ajánlásában az országgyűlési biztos kérte a Hajdú-Bihar megyei rendőrfőkapitányt, hogy — figyelemmel a korábbi vizsgálat eredményeként született belügyminisztériumi és ORFK állásfoglalásra is — utasítsa az alárendeltségében működő hatóságokat a sértetteket megillető alanyi jogok gyakorlásának a törvényben meghatározott korlátokon belüli maradéktalan biztosítására, ideértve az eljárás stádiuma, illetve az iratok megismeréséhez való jogosultságokat is. A főkapitány az ajánlást elfogadta. 1999/79/II. szám OBH 6278/1996. Az előállított személy megakadályozása a távbeszélő felügyelet melletti használatában arra tekintettel, hogy a jogszabály nem minősíti — a távbeszélő használatára jogosult — fogva tartott személynek, visszásságot okoz az állam számára az Alkotmány

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes